You are here: Home » Content » Lewensorientering Graad 5 » Nasionale feesdae en die volkslied
REGTE EN VERANTWOORDELIKHEDE Module 13
Daar is 'n hele aantal nasionale feesdae wat ons in Suid-Afrika vier. Dink maar aan Werkersdag(1 Mei), Jeugdag (16 Junie) en Nasionale Erfenisdag (24 September).AKTIWITEIT 1:OM NAVORSING TE DOEN OOR 'N NASIONALE FEESDAG EN DAAROOR TE SKRYF[LU 2.5]
(Werk in pare)Jou onderwyser skryf die name van verskillende nasionale feesdae op papiertjies en een leerder per paar trek 'n onderwerp uit 'n pakkie of hoed. Julle moet dan as huiswerkopdrag navorsing doen en 'n paar paragrawe skryf oor die betrokke feesdag. Terugvoer word gegee deurdat julle jul paragrawe voorlees aan die klas. Al die geskrewe stukkies kan dan op 'n groot plakkaat geplak word en teen die klasmuur vertoon word.
Die betekenis van ons Nasionale Erfenisdag (Heritage day) Erfenisdag was oorspronklik Shaka se dag – maar dit was nooit 'n openbare vakansiedag nie. 24 September is egter vir baie jare as spesiale dag gevier in die Zulu-kultuur en tradisie. Toe die nuwe regering aan bewind kom in 1994, het hulle besluit om erkenning te gee aan daardie dae wat voorheen afgeskeep is. Om al die verskillende bevolkingsgroepe in die land te betrek, is die dag nie meer Shaka-dag genoem nie, maar Erfenisdag. Sedert 1995 word op hierdie dag 'n keerpunt in die geskiedenis van ons land erken. Die eerste Erfenisdag, 24 September 1995, is spesiaal gebruik om een van ons land se belangrike komponiste te vereer – Enoch Sontonga. Dit is hy wat Nkosi Sikelel' iAfrika – ons volkslied – gekomponeer het. 'n Monument is ter nagedagtenis aan hom opgerig en sy graf is tot 'n nasionale gedenkwaardigheid verklaar.
2. Die nasionale volkslied van Suid-AfrikaAKTIWITEIT 2:OM DIE WOORDE VAN DIE NASIONALE VOLKSLIED AAN TE LEER[LU 2.5]
Ken jy al die woorde van ons volkslied? Skryf die woorde mooi uit op 'n stuk papier en versier dit met 'n kleurvolle randpatroon. Jy kan miskien die kleure van die landsvlag gebruik.Figure 1
AssesseringLU 2SOSIALE ONTWIKKELINGDie leerder is in staat om begrip van en toewyding aan grondwetlike regte en sosiale verantwoordelikhede, asook begrip vir diverse kulture en gelowe te toon.Dit is duidelik wanneer die leerder:2.1 kinders se regte en verantwoordelikhede op 'n verskeidenheid probleemsituasies toepas;2.2 gevalle van stereotipering, diskriminasie en partydigheid bespreek en 'n plan voorstel om dit in die plaaslike konteks te hanteer;2.3 die belangrikheid van maats ten tyde van tragedie en verandering bespreek;2.4 vroue en mans se bydrae in 'n verskeidenheid kulturele kontekste bespreek;2.5 feesdae en gebruike in 'n verskeidenheid gelowe in Suid-Afrika bespreek.
« Previous module in collection Godsdienstige feesdae en rituele in Suid-Afrika
Next module in collection » 'n Positiewe selfbeeld
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 21, 2009 2:28 am +0000. Add to a lens